« E 1947 e oamp en em gavet e kamp ar BAS (Bodadeg Ar Sonerien) e Sarzhav. Ar champ breizhat nemetañ e oa  dar choulz-se. Eno e kelennen brezhoneg dar re a felle dezho. Hogen, ni, brezhonegerion, a gave deomp e oa re a challeg er champ ha komzet hor boa a-gevret, Langleiz, Vefa de Bellaing ha me diwar-benn se. Deut e oa neuze dhor soñj sevel ur champ all ma vije e bal deskiñ ha komz hor yezh. Moarvat hor boa divizet meur a wech war ar gudenn. Em eñvor en em welen gant Vefa en tren o sevel raktresoù. Perak en tren ? Nouzon ket, dre ma plij din an trenioù marteze. Vefa de Bellaing a lavar din avat e oa dindan  ar gwez avaloù ! » Gwir pe get, er bloaz war-lerch, e 1948 e voe dalchet Kamp Etrekeltiek Ar Vrezhonegerion kentañ e Kleder, dindan renerezh Langleiz. « Amzer hon eus bet eta den em anavezout ervat e-pad ar pemzek devezh-se a dremenemp bep hañv e lech-mañ-lech eus ar vro. Labouret ha choariet hon eus asambles, rak Kamp Etrekeltiek Ar Vrezhonegerien a oa war un dro ur champ dudi hag ur champ labour. Langleiz a gemere perzh e pep tra. Ur mestr e oa war ar choariva ha soñj em eus anezhañ o choari en  un doare dispar sketchoù a lakae an holl da choarzhin. Ar sportoù a blije dezhañ ivez hag e welet a ran choazh o kemer perzh en ur redadeg war an aod e Plouhineg er Mor Bihan hag unan all, er mor ar wech-se. An Aotroù Floch a oa an hini barrekañ evit neuial, heuliet a-dost gant Langleiz tra ma chomen pell war-lerch. Dalchet en deus dober war dro ar champ gant Vefa de Bellaing ha me hep ehan hon tri e-pad chwech vloaz, eus 1948 betek 1953. Ar bloavezh-se, Langleiz hag a oa o prientiñ livadurioù La  Richardais a lezas din e lech evel rener. » Pa ne chellas ket mui Langleiz ren ar champ e 1954 eta, e kemeras Ronan Huon e garg.